《留别王掾元胥》
宋代·贺铸

之子贯东牟，青衫试宦游。
颠非小贺比，爽自阿戎流。
未即芸香拜，俄先瓜戍秋。
孤蓬别夜思，霜月满沧洲。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。